Na podlagi prvega odstavka 33. člena in sedmega odstavka 57. člena Zakona o javnih uslužbencih (Uradni list RS, št. 63/2007– uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF; v nadaljevanju: ZJU) ter 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296) in [15/17](http://www.uradni-list.si/1/objava.jsp?sop=2017-01-0741) – odl. US; v nadaljevanju ZDR-1)

**Upravna enota Krško, Cesta krških žrtev 14, Krško**

**o b j a v l j a**

prosto strokovno-tehnično delovno mesto za nedoločen čas, s polnim delovnim časom in poskusnim delom v trajanju 6 mesecev:

# »STROKOVNI SODELAVEC VII/1 (m/ž) v Oddelku za prostor in občo upravo (šifra DM 90)«

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja)

oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba /(prva bolonjska stopnja)

oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)

* najmanj osem mesecev delovnih izkušenj.

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 z vsemi spremembami, dopolnitvami in popravki; v nadaljevanju uredba) se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Delovno področje oz. naloge na delovnem mestu:

* sodelovanje pri izvajanju postopkov z delovnega področja,
* sodelovanje pri pripravi poročil in gradiv z delovnega področja,
* pripravljanje enostavnejših analiz, strokovnih gradiv in informacij,
* izvajanje strokovno tehničnih nalog,
* urejanje dokumentarnega gradiva,
* izvajanje strokovnega nadzora nad razvrščanjem, klasifikacijo in odpravo dokumentarnega gradiva,
* arhiviranje dokumentarnega gradiva,
* vodenje najzahtevnejših seznamov in pregledov,
* sodelovanje pri izdelavi najzahtevnejših gradiv s strokovnega področja,
* blagajniško poslovanje,
* druga opravila po nalogu predstojnika.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter datum (dan, mesec, leto) zaključka izobraževanja in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj. V izjavi kandidat navede skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opiše dela, ki jih je opravljal pri tem delodajalcu, z navedbo stopnje izobrazbe, ki je bila zahtevana za ta dela;
3. pisno izjavo kandidata, da je seznanjen in dovoljuje, da bo Upravna enota Krško podatke, ki jih je navedel v prijavi, obdelovala za namen izvedbe javne objave, in da za namen tega postopka dovoljuje Upravni enoti Krško pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil z delovnimi izkušnjami.

Z izbranim kandidatom bo sklenjeno delovno razmerje za nedoločen čas, s polnim delovnim časom in s poskusnim delom v trajanju 6 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Upravne enote Krško, Cesta krških žrtev 14, Krško.

Prosto delovno mesto je sistemizirano v tarifnem razredu VII/1, v plačni skupini J, s 30 izhodiščnim plačnim razredom.

Kandidat vloži prijavo v pisni obliki na priloženem obrazcu, ki jo pošlje v zaprti ovojnici z označbo: »javna objava« na naslov: Upravna enota Krško, Cesta krških žrtev 14, 8270 Krško, in sicer v roku 8 dni po objavi na osrednjem spletnem mestu državne uprave GOV.SI (https://www.gov.si/zbirke/delovna-mesta/) in pri Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: ue.krsko@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo, skladno s 30. členom ZDR-1, o neizbiri pisno obveščeni najkasneje v osmih dneh po zaključenem postopku izbire.

Obvestilo o končani javni objavi bo objavljeno na osrednjem spletnem mestu državne uprave GOV.SI - <https://www.gov.si/zbirke/delovna-mesta/>.

Informacije o izvedbi javne objave daje Karmen Simončič, tel. št. 07 49 81 430.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.